รัฐบาลไทย-ข่าวทำเนียบรัฐบาล-“ทิพานัน” เตือนวันสุดท้ายผู้มีบัตรสวัสดิการแห่งรัฐรายเก่า เร่งใช้สิทธิก่อน4ทุ่ม พร้อมแนะเงินเหลือใน e-Money ต้องทำอย่างไร
วันศุกร์ที่ 31 มีนาคม 2566
31/03/2566
“ทิพานัน” เตือนวันสุดท้ายผู้มีบัตรสวัสดิการแห่งรัฐรายเก่า เร่งใช้สิทธิก่อน4ทุ่ม พร้อมแนะเงินเหลือใน e-Money ต้องทําอย่างไร
“ทิพานัน” เตือนวันสุดท้ายผู้มีบัตรสวัสดิการแห่งรัฐรายเก่า เร่งใช้สิทธิก่อน4ทุ่ม พร้อมแนะเงินเหลือใน e-Money ต้องทําอย่างไร ย้ํา “พล.อ.ประยุทธ์” ยกระดับสวัสดิการประชาชนเท่าเทียม  โปร่งใส
วันที่ 31 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวแจ้งเตือนประชาชนผู้มีบัตรสวัสดิการแห่งรัฐรายเก่า ตามโครงการบัตรสวัสดิการแห่งรัฐ ปี 2560 และปี 2561 จํานวนกว่า 13.1 ล้านรายรีบใช้สิทธิสวัสดิการแห่งรัฐเป็นวันสุดท้ายในวันนี้ 31 มีนาคม 2566 ภายในเวลา 22.00 น.โดยได้รับสิทธิดังนี้
1.วงเงินค่าซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรมจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้าฯ) และร้านอื่น ๆ ตามที่กระทรวงพาณิชย์กําหนด จํานวน 200 บาทต่อคนต่อเดือน หรือ 300 บาทต่อคนต่อเดือน
2.วงเงินส่วนลดค่าซื้อก๊าซหุงต้มจากร้านค้าตามที่กระทรวงพลังงานกําหนด จํานวน 45 บาทต่อคนต่อ 3 เดือน
3 วงเงินค่าโดยสารรถองค์การขนส่งมวลขนกรุงเทพ (ขสมก.) ระบบ e-Ticket /รถไฟฟ้า จํานวน 500 บาทต่อคนต่อเดือน
4 วงเงินค่าโดยสารรถ บริษัท ขนส่ง จํากัด (บขส.) จํานวน 500 บาทต่อคนต่อเดือน
5 วงเงินค่าโดยสารรถไฟ จํานวน 500 บาทต่อคนต่อเดือน
6.มาตรการการจ่ายเงินเพิ่มเบี้ยความพิการ 200 บาทต่อเดือน กระทรวงการคลัง โดยกรมบัญชีกลางได้ดําเนินการเบิกจ่ายเงินเพิ่มเบี้ยความพิการให้แก่ผู้พิการที่มีบัตรประจําตัวคนพิการและมีบัตรฯ ประจําเดือนมีนาคม 2566 ผ่านกระเป๋าเงินอิเล็กทรอนิกส์ (e-Money) เรียบร้อยแล้วเมื่อวันที่ 22 มีนาคม 2566
7. มาตรการบรรเทาภาระค่าไฟฟ้า และมาตรการบรรเทาภาระค่าน้ําประปาประจําเดือนมีนาคม 2566 ผู้มีบัตรฯ ตามโครงการฯ ปี 2560 และปี 2561 ในปัจจุบันจะได้รับการชดเชยค่าไฟฟ้าและค่าน้ําประปาตามเงื่อนไขของมาตรการดังกล่าวผ่าน e-Money ภายในเดือนพฤษภาคม 2566
น.ส.ทิพานัน กล่าวว่า ส่วนกรณี “บัตรสวัสดิการแห่งรัฐ” รายเก่า ที่ยังมีเงินเหลืออยู่ในช่อง e-Money สามารถดําเนินการดังนี้
-ถอนเงิน e-Money ได้ที่ตู้ ATM ของธนาคารกรุงไทย จํากัด (มหาชน) (ธนาคารกรุงไทยฯ) และที่สาขาของธนาคารกรุงไทยฯ
-ใช้เงินดังกล่าวในการชําระค่าสินค้าและบริการผ่านเครื่องรับชําระเงินที่รับจ่ายเงิน (EDC) และแอปพลิเคชัน “ถุงเงิน” ที่ร้านธงฟ้าฯ และร้านอื่น ๆ ตามที่กระทรวงพาณิชย์กําหนด ได้จนถึงวันที่ 27 กันยายน 2566
รองโฆษกประจําสํานักนายกรัฐมนตรี กล่าวด้วยว่า สําหรับผู้ที่ผ่านเกณฑ์การพิจารณาคุณสมบัติรายใหม่ ตามโครงการบัตรสวัสดิการแห่งรัฐปี 2565 ยืนยันตัวตนสําเร็จภายในวันที่ 26 มีนาคม 2566แล้ว จํานวน 12.5 ล้านราย จะสามารถใช้สิทธิสวัสดิการแห่งรัฐได้ในวันที่ 1 เมษายน 2566 เป็นต้นไปทั้งนี้ ประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th สํานักงานปลัดกระทรวงการคลัง โทร. 09 4858 9794 (เวลาทําการ 08.30 – 16.30 น.)สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08 5842 7102 , 08 5842 7103, 08 5842 7104 ,08 5842 7105, 08 5842 7106, 08 5842 7107 08 5842 7109 (เวลาทําการ 08.30 – 16.30 น.) และศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 (เวลาทําการ 08.30 – 17.30 น.)
“พล.อ.ประยุทธ์มีผลงานสําคัญในการยกระดับสวัสดิการประชาชน ให้ทั่วถึง เท่าเทียมและลดความเหลื่อมล้ํา โปร่งใส เพื่อให้ประชาชนอยู่ดี กินดี โดยเฉพาะผู้มีรายได้น้อยและกลุ่มเปราะบาง ซึ่งช่วยกระตุ้นเศรษฐกิจด้วย”น.ส.ทิพานัน กล่าว